CELEX: 32005R1439
Language: lv
Date: 2005-09-02 00:00:00
Title: Komisijas Regula (EK) Nr. 1439/2005 (2005. gada 2. septembris), ar ko nosaka papildu summu, kura saskaņā ar Regulu (EK) Nr. 416/2004 jāizmaksā Ungārijā par persikiem

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 228/9
            
         
      KOMISIJAS REGULA (EK) Nr. 1439/2005
   (2005. gada 2. septembris),
   ar ko nosaka papildu summu, kura saskaņā ar Regulu (EK) Nr. 416/2004 jāizmaksā Ungārijā par persikiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
   ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu,
   ņemot vērā Komisijas 2004. gada 5. marta Regulu (EK) Nr. 416/2004, ar ko paredz pārejas posma pasākumus Padomes Regulas (EK) Nr. 2201/96 un Regulas (EK) Nr. 1535/2003 piemērošanai sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai (1), un jo īpaši tās 3. panta 1. punktu,
   tā kā:
   
               (1)
            
            
               Persiku daudzumi, par kuriem ziņojušas dalībvalstis un uz kuriem attiecas atbalsta pieprasījumi 2004./2005. tirdzniecības gadam saskaņā ar 39. panta 2. punktu Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (2), nepārsniedz Kopienas noteikto robežvērtību. Tādēļ dalībvalstīs, kas pievienojušās Eiropas Savienībai 2004. gada 1. maijā, pēc 2004./2005. tirdzniecības gada beigām jāizmaksā papildu summa.
            
         
               (2)
            
            
               Čehijas, Kipras un Slovākijas ražotāji par 2004./2005. tirdzniecības gadu nav iesnieguši nevienu atbalsta pieprasījumu attiecībā uz pārstrādei paredzētiem persikiem. Tādēļ šajās dalībvalstīs nav jāizmaksā papildu summa attiecībā uz 2004./2005 tirdzniecības gadu,
            
         IR PIEŅĒMUSI ŠO REGULU.
   1. pants
   Pēc 2004./2005. tirdzniecības gada beigām saskaņā ar Regulas (EK) Nr. 416/2004 3. panta 1. punktu Ungārijā izmaksā papildu summu EUR 11,92 apmērā par katru tonnu persiku, kas paredzēti pārstrādei.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 2. septembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 68, 6.3.2004., 12. lpp. Regulā grozījumi izdarīti ar Regulu (EK) Nr. 550/2005 (OV L 93, 12.4.2005., 3. lpp.).
   
      (2)  OV L 218, 30.8.2003., 14. lpp. Regulā jaunākie grozījumi izdarīti ar Regulu (EK) Nr. 180/2005 (OV L 30, 3.2.2005., 7. lpp.).